Diari Oficial de la Generalitat Valenciana


Sumari del DOGV 5196, del 10-02-2006 (2006/1384)

ORDRE de 30 de gener de 2006, de modificació i correcció d'errades de l'Ordre de 28 de desembre de 2005, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5196

Data del DOGV
:   10-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1384


Data del document
:   30-01-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

 Descriptors 

:   * vacances retribuïdes
    * legislació
    * dia festiu

ORDRE de 30 de gener de 2006, de modificació i correcció d'errades de l'Ordre de 28 de desembre de 2005, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2006. [2006/X1384]  
Vistes les sol·licituds formulades de modificació de les dates de festes locals per a l'any 2006 per part dels ajuntaments de diverses localitats de la Comunitat Valenciana i, a este efecte, realitzada la pertinent tramesa per part dels directors territorials d'Ocupació i Treball.  
Les modificacions mencionades preteses pels municipis, ho són a partir de les dates establides al seu moment per la Conselleria d'Economia, Hisenda i Ocupació en l'Ordre de 28 de desembre de 2005, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana per a l'any 2006.  
D'acord amb la normativa vigent en la matèria, resulta d'aplicació l'article 46 del Reial Decret 2.001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1.561/1995, de 21 de setembre, sobre jornades especials de treball, en relació amb l'article 37.2 de l'Estatut dels Treballadors, que assenyala que:  
.Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició siguen pròpies en cada municipi, que es determinaran per l'autoritat laboral competent .a proposta del Ple de l'ajuntament corresponent. i que es publicaran en el butlletí oficial de la comunitat autònoma, i si és el cas, en el Butlletí Oficial de la Província..  
En virtut de la normativa vigent en la matèria, correspon a l'autoritat laboral competent, a proposta del Ple de l'Ajuntament corresponent, la determinació dels dies que tenen el caràcter de festes locals en el municipi corresponent, i vist que a estos efectes, els ajuntaments van efectuar les propostes corresponents a l'autoritat laboral, que es van publicar en data 4.1.2006 (DOGV nº 5.170) els dies que havien de considerar-se inhàbils per al treball, retribuïts i no recuperables en les localitats mencionades, determinació que es va efectuar per mitjà d'Ordre de 28 de desembre de 2005.  
Tenint en compte que els dies que es van declarar inicialment festa en els municipis que sol·liciten les modificacions mencionades no han transcorregut en el moment de dictar-se la present ordre, cal assenyalar que per raons d'ordre públic i de seguretat jurídica és procedent la modificació pretesa respecte a estes, aprovades al seu moment mitjançant l'Ordre de 28 de desembre de 2005, i substituir-les per les sol·licitades per les corporacions locals de Sant Joan d'Ènova, Salem, Alzira i Navarrés.   
D'altra banda, s'han advertit errades en el text de l'annex relatiu a les províncies d'Alacant, Castelló i València de l'Ordre de 28 de desembre de 2005, publicada en el DOGV de 4 de gener, ja mencionada, errades que es poden corregir, d'acord amb el que disposa l'article 105.2 de la Llei de Règim Jurídic de les Administracions Públiques i del Procediment Administratiu Comú, Llei 30/1992, de 26 de novembre, en la redacció que en fa la Llei 4/1999, de 13 de gener, que regula la rectificació d'ofici per part de l'administració de les errades materials, de fet o aritmètiques dels seus actes.  
Vista la normativa aplicable en la matèria sobre regulació de jornada de treball, jornades especials i descansos, així com l'altra de pertinent aplicació,  
ORDENE  
Primer  
La modificació de l'Ordre de 28 de desembre de 2005 de la Conselleria d'Economia, Hisenda i Ocupació, per la qual s'aprovà el calendari de festes locals, retribuïdes i no recuperables a la Comunitat Valenciana per a l'any 2006, als afectes de substituir les festes locals dels municipis de Sant Joan d'Ènova, Salem, Alzira i Navarrés.  
Segon  
Declarar com festivitats locals en els municipis de Sant Joan d'Ènova, Salem, Alzira i Navarrés per a l'any 2005 els que a continuació s'exposen, i deixar sense efectes les aprovades al seu dia mitjançant ordre:  
MUNICIPI FESTES LOCALS   
Sant Joan d'Ènova 22 de juny i 23 de juny   
Salem 13 de setembre i 29 de setembre   
Alzira 20 de març i 24 d'abril   
Navarrés 13 de març i 11 d'octubre   
Tercer  
La modificació de l'Ordre de 28 de desembre de 2005 de la Conselleria d'Economia, Hisenda i Ocupació, per la qual s'aprovà el calendari de festes locals retribuïdes i no recuperables a la Comunitat Valenciana, de manera que on diu: .Forcall: 28 d'agost, Sant Víctor i 28 d'octubre., ha de dir: .Forcall: 28 d'agost, festivitat de Sant Víctor i 13 d'octubre.. On diu: .Onil: 25 de juliol, dimarts i 26 de desembre, dimarts., ha de dir: .Onil, 25 de juliol i 28 de novembre.. On diu .Argelita: 3 de gener i 17 de gener., ha de dir .Argelita: 17 de gener i 3 de maig.. I on diu: .Monserrat., ha de dir .Montserrat..  
València, 30 de gener de 2006  
El conseller d'Economia, Hisenda i Ocupació,  
GERARDO CAMPS DEVESA